Angliyada kichik samolyotning qulashi oqibatida ikki kishi halok bo‘ldi

Angliya janubi-g‘arbidagi Dorset grafligidagi aerodrom yaqinida yengil motorli Tiger Moth samolyotining qulashi oqibatida ikki kishi halok bo‘ldi. Bu haqda “TASS” xabar berdi.

“Afsuski, aviahalokat oqibatida ikki halok bo‘ldi: 67 yoshli yo‘lovchi va 64 yoshli uchuvchi”, — dedi Dorset politsiyasi katta inspektori Richard Bell.
Tiger Moth samolyoti 26-avgust, shanba kuni mahalliy vaqt bilan 9:28 da (Toshkent vaqti bilan 13:28 da) qulagan. Aviatsiya hodisalari bo‘yicha surishtiruv bo‘limi voqea haqida xabardor qilingan.